רצח רנה שנרב

רצח רנה שנרב היה פיגוע טרור פלסטיני שבוצע ב-23 באוגוסט 2019, בו נרצחה הנערה רנה שנרב, בת 17 מלוד, ונפצעו קשה ובינוני אחיה דביר שנרב ואביה איתן שנרב.

הפיגוע 
בשעות הבוקר המאוחרות, הגיעה משפחתה של רִנה למעיין עין בובין. בעת שיצאו מהמים, מטען חבלה שהוטמן במקום התפוצץ והרג את רנה, פצע בינוני את אביה, שניסה לבצע בה פעולות החייאה, ופצע קשה את אחיה.

גורל המפגעים 
בספטמבר 2019 נתפסו שלושה מהמחבלים האחראים לרצח. בדצמבר 2020 נגזרו שנתיים מאסר על פלסטיני שהורשע בכך שידע על הכוונה להניח את המטען ולא דיווח על כך.

הנצחה 

לזכרה של רנה שנרב הוקמה עמותת החסד והתורה "קול רִנה", העמותה מפעילה רשת של מכירת בגדי יד שנייה בשקל אחד, סעודות שבת שפתוחות לציבור ומארחות אנשים הזקוקים למקום שיארח אותם, מיזם שידוכים, קמפיינים להפחתת זמן השימוש במסכים, מיזמים להגדלת לימוד תורה, הקמת מעיינות ופינות טבע ומיזמים נוספים.

בכניסה ליישוב ניצן הוקם לזכרה "מצפה רנה".

אחיה דביר והזמר יצחק מאיר הוציאו לזכרה את השיר "דרש נא דורשיך" המכיל את המילים לשמוע אל "הרנה".

ראו גם 

 רצח דביר שורק

קישורים חיצוניים

הערות שוליים

דולב
יהודה ושומרון: פיגועים
בנימין
החזית העממית לשחרור פלסטין
פיגועי טרור בישראל ב-2019
ישראל: פיגועי מטען חבלה
החזית העממית לשחרור פלסטין: פיגועים